als_Latn dik_Latn sag_Latn
Ka shumë vite në shkallët e stadiumit, në çdo cep të Shqipërisë për të ndjekur skuadrën e zemrës, Tiranën. Dashuria për ngjyrat bardheblu është e papërshkueshme për të dhe këtë e thotë vetë në një intervistë për newsport.al. Ajo quhet Pejana Elezi dhe tashmë do të mund ta shohim edhe në ekranin e TVSH-së si një gazetare sportive. Pejana tregon emocionet e saj të para në këtë fillim karriere, madje rrëfen se si është ta shohësh një ndeshje si profesioniste, por edhe si ndihet duke qenë se është pjesë e Fanaticsave të Tiranës.
– Nga tifoze në shkallët e stadiumit, në gazetare në botën e medias. E kishit menduar ndonjëherë?
Nuk e kisha menduar asnjëherë që sot do të isha në këtë pozicion. Por, futbolli ka të papritura jo vetëm në fushë mesa duket.
– Tashmë jeni sprovuar në transmetim “live” në ndeshjen Tirana – Kukësi. Si iu duk? Si ishin emocionet e para?
Kisha emocione shumë të mëdha të them të drejtën, frika e të mos bërit ndonjë gafë në të folur, por që arrita ta kaloja me sukses. Nuk ishte aq e vështirë sa e mendoja.
– Sa e vështirë do të jetë për ty të ndash pasionin për tribunën në profesionin që ke nisur?
Do të jetë pak e vështirë, por rëndësi ka që do të vazhdoj të jem duke ndjekur ekipin tim edhe pse nga një pozicion tjetër.
– Të hënën luhet derbi Partizani – Tirana, ku do ta ndjekësh në rolin e gazetares. Si ndihesh?
Sigurisht që do të më mungojë të jem si tifoze, por të hënën do të mund ta shoh ndeshjen më me vëmendje dhe më e qetë se zakonisht. Këngët do të jem duke i kënduar me vete. (Qesh)
– Si tifoze do të triumfojë Tirana, por si një profesioniste si e shihni këtë sfidë?
Tirana po kalon një krizë të madhe dhe kjo është vënë re në dy ndeshjet e fundit në kampionat është mundur madje dhe në shtëpinë e saj. Uroj që të hënën të mund të japin maksimumin nga vetja për të shlyer gabimet e këtyre dy javëve dhe po ashtu për të thyer këtë mallkimin e derbit që u bë kohë që nuk e fitojnë.
– Çfarë mendoni për bojkotin e tifozëve bardheblu në shkallët e stadiumit?
Unë si fanatikse e kam përjetuar njësoj si ata, por më besoni kur isha ulur në vendin e gazetarëve në ndeshjen me Kukësin më erdhi keq tek shihja vendet bosh në stadium dhe kur u bë goli i Takut nuk dëgjova ato brohorimat e zakonshme. Do doja pafund që të riktheheshin, aq më tepër për derbi. Ai stadium s’ka asnjë vlerë pa zërin dhe dashurinë e tyre për Tironën.
– Si i keni marrëdhëniet me tifozët e Partizanit? Po me lojtarët? Ke ndonjë të preferuar?
Kam disa të njohur në rrethin tim që janë tifozë me Partizanin dhe përveçse shkëmbejmë ndonjë batutë për të qeshur marrëdhëniet i kemi të mira. Njoh lojtar që kanë luajtur me Partizanin dhe shkoj mirë me ta. Ekuban është futbollist i mirë që besoj ia vlen të jetë ndër të preferuarit dhe pse është pjesë e Partizanit.
– Ngjyrat e skuadrës tuaj janë bardheblu. Do ta pranonit një propozim nga një tifoz i kuq?
(Qesh) Uroj që të mos t’më vi një propozim i tillë, por edhe po erdhi të jeni të sigurt që shumë shpejt do të jetë bërë bardheblu dhe ai.
-Femrat e bukura zënë një hapësirë të gjerë në ekranet televizive. Mendoni se kjo ishte një “shkëndijë” për të qenë pjesë e TVSH-së?
Të jesh e bukur, jo gjithnjë të hap çdo derë nëse ti s’di të komunikosh. Mendoj që jam sot këtu për hir të pasionit për futbollin dhe informacionit në lidhje me të.
– Diçka për t’i thënë atyre që kanë ëndërr për të qenë pjesë e ekraneve në të ardhmen?
Të punojnë fort për të arritur ëndrrën e tyre dhe të mos e humbin kurrë besimin në vete. Nëse ke pasion për diçka në një moment, do të kesh mundësi ta realizosh dhe zakonisht ndodh atëherë kur nuk e mendon fare. /NEWSPORT.AL/ Retin TOKA
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn